එවරස්ට් කදු මුදුන තරණය කළ ප්‍රථම ශ්‍රී ලාංකිකයා වන ජයන්ති කුරු උතුම්පාල මහත්මියද මෙහිදී අදහස් දැක්වීම විශේෂත්වයක් වන අතර බාධක ජය ගනිමින් තම ඉලක්ක යථාර්තයක් බවට පත්කරගෙන රටට ගෞරවයක් ගෙනදීම සඳහා තමන් කටයුතු කළ ආකරය ගැන එහිදී අදහස් පළ කළාය.ශ්‍රී ලාංකිකයන් සමාන්‍යයෙන් දෛනිකව ඉටු කළ යුතු වැදගත් දේ සම්බන්ධයෙන් කටයුතු කිරීමේදී යමක් නොකර සිටීම සඳහා හේතු 04ක් පමණ දක්වන බව ලංකා මාර්කට් රිසර්ච් බියුරෝ මගින් මෑතකදී කරන ලද සමීක්ෂණයක් මගින් හෙළිවී තිබේ.මේ අතරින් 80% ක් පමණ දෙනෙක් පවසා ඇත්තේ "තමන්ට වේලාවක් නැති බවයි" ඊට අමතරව අසාරථකවීම ගැන බියෙන් පසුවන බව හෝ එය සාර්ථක කර ගැනීමට තමන්ට හැකියාවක් තිබේද යන්න සැක සහිත බව 45% ක්ද උත්සාහ කළ බව වැඩක් නැති බව 38% ක්ද කළ යුතු ආකාරය නොදන්නා බව 26% බව පවසා තිබේ.අසාර්ථකවීම ගැන ඇති බිය නිසා තම අරමුණ ඉටුකර ගැනීමෙන් වැළකී සිටිනු වෙනුවට දිරියෙන් පෙරට යාමේ වැදගත් කම ජයන්ති කුරු උතුම්පාල මහත්මිය අවධාරණය කළාය."හේතු දක්වමින් නැහැ බැහැ කිය කියා සිටිනු වෙනුවට අප තුළ ඇති හැකියාවන් අවදිකර ගෙන පෙරට යන්නට අප කටයුතු කල යුතුය.